**Универзитет у Новом Саду, Пољопривредни Факултет**

**Трг Доситеја Обрадовића 8**

**НАБАВКА НА КОЈУ СЕ ЗАКОН О ЈАВНИМ НАБАВКАМА НЕ ПРИМЕЊУЈЕ**

**УСЛУГЕ**

**Партнера II у заједничком пружању услуга** **бр. 53/2019**

**Новембар 2019. године**

На основу чл. 7. став 1. тачка 6. Закона о јавним набавкама (''Службени гласник РС'', бр. 124/2012, 14/2015 и 68/2015), Одлуке Савета Пољопривредног факултета у Новом Саду број 1000-1280/1 од 04.11.2019. године и Одлуке о покретању поступка набавке на коју се закон не односи ради даље продаје на тржишту број 53 од 13.11.2019. године, припремљена је:

**КОНКУРСНА ДОКУМЕНТАЦИЈА**

**за набавку** - **избор Партнера II у заједничком пружању услуга**

Конкурсна документација садржи:

|  |  |
| --- | --- |
| ***Поглавље*** | ***Назив поглавља*** |
| I | Општи подаци о набавци и предмету набавке |
| II | Врста, техничке карактеристике, квалитет, количина и опис добара |
| III | Услови за учешће у поступку набавке и упутство како се доказује испуњеност тих услова |
| IV | Упутство понуђачима како да сачине понуду |
| V | Образац понуде |
| VI | Модел уговора |
| VII | Образац изјаве о независној понуди |
| VIII | Образац изјаве о испуњавању услова за учешће у поступку набавке на који се закон о јавним набавкама не примењује |

***I* ОПШТИ ПОДАЦИ О НАБАВЦИ И ПРЕДМЕТУ НАБАВКЕ**

**1. Подаци о наручиоцу**

Наручилац -Универзитет у Новом Саду, Пољопривредни Факултет

Адреса:Трг Доситеја Обрадовића 8, 21000 Нови Сад

**2. Врста поступка набавке**

Предметна набавка се спроводи у поступку на коју се Закон о јавним набавкама не односи

**3. Предмет набавке**

Предмет набавке бр. **53/2019** је**, избор Партнера II у заједничком пружању услуга.**

**4. Контакт (лице или служба)**

Лице за контакт: Дејан Глигорић, дипл. прав*, тел 021-485-3206. Факс 021-459-761, [sekretar@polj.uns.ac.rs](mailto:sekretar@polj.uns.ac.rs),*

***II ВРСТА, ТЕХНИЧКЕ КАРАКТЕРИСТИКЕ, КВАЛИТЕТ, КОЛИЧИНА И ОПИС ДОБАРА***

Технички захтеви и међусобна права и обавезе регулисана су у моделу уговора

***III УСЛОВИ ЗА УЧЕШЋЕ У ПОСТУПКУ НАБАВКЕ И УПУТСТВО КАКО СЕ ДОКАЗУЈЕ ИСПУЊЕНОСТ ТИХ УСЛОВА***

1. ***УСЛОВИ ЗА УЧЕШЋЕ У ПОСТУПКУ***

Право на учешће у поступку предметне набавке има понуђач који испуњава следеће **обавезне услове**, и то:

1. Да је регистрован код надлежног органа, односно уписан у одговарајући регистар
2. Да он и његов законски заступник односно носилац (за физичка лица регисрована пољопривредна газдинства) није осуђиван за неко од кривичних дела као члан организоване криминалне групе, да није осуђиван за кривична дела против привреде, кривична дела против животне средине, кривично дело примања или давања мита, кривично дело преваре
3. Да је измирио доспеле порезе, доприносе и друге јавне дажбине у складу са прописима Републике Србије или стране државе када има седиште на њеној територији
4. ***УПУТСТВО КАКО СЕ ДОКАЗУЈЕ ИСПУЊЕНОСТ УСЛОВА***

Испуњеност **обавезних услова** за учешће у поступку предметне набавке, понуђач доказује достављањем Изјаве (*Образац изјаве понуђача, дат је у конкурној документаацији*), којом под пуном материјалном и кривичном одговорношћу потврђује да испуњава услове за учешће у поступку ове набавке.

Изјава мора да буде потписана од стране овлашћеног лица понуђача и оверена печатом. Уколико Изјаву потписује лице које није уписано у регистар као лице овлашћено за заступање, потребно је уз понуду доставити овлашћење за потписивање.

***IV УПУТСТВО ПОНУЂАЧИМА КАКО ДА САЧИНЕ ПОНУДУ***

***1. ПОДАЦИ О ЈЕЗИКУ НА КОЈЕМ ПОНУДА МОРА ДА БУДЕ САСТАВЉЕНА***

Понуђач подноси понуду на српском језику.

***2. НАЧИН НА КОЈИ ПОНУДА МОРА ДА БУДЕ САЧИЊЕНА***

Понуђач понуду подноси непосредно или путем поште у затвореној коверти или кутији, затворену на начин да се приликом отварања понуда може са сигурношћу утврдити да се први пут отвара.

На полеђини коверте или на кутији навести назив и адресу понуђача.

Понуду доставити на адресу: Пољопривредни факултет Нови Сад, Трг Доститеја Обрадовића 8, 21000 Нови Сад*,* Писарница Факултета, Канцеларија број 10*,* са назнаком: **,,Понуда за набавку -** **избор Партнера II у заједничком пружању услуга, бр. Н53/2019 - НЕ ОТВАРАТИ”.** Понуда се сматра благовременом уколико је примљена од стране наручиоца до **18.11.2019.године до 09,00 часова**. **Отварање понуда је јавно**, и то последњег дана за подношење понуда у **10,00 часова, на адреси наручиоца у Сали за седнице у Деканату Факултета**

Наручилац ће, по пријему одређене понуде, на коверти, односно кутији у којој се понуда налази, обележити време пријема и евидентирати број и датум понуде према редоследу приспећа.

Понуда коју наручилац није примио у року одређеном за подношење понуда, односно која је примљена по истеку дана и сата до којег се могу понуде подносити, сматраће се неблаговременом.

Понуда мора да садржи:

1. **Попуњен, потписан и оверен Образац понуде** *Образац понуде понуђач мора да попуни, овери печатом и потпише, чиме потврђује да су тачни подаци који су у обрасцу понуде наведени. Уколико понуђачи подносе заједничку понуду, група понуђача може да се определи да образац понуде потписују и печатом оверавају сви понуђачи из групе понуђача или група понуђача може да одреди једног понуђача из групе који ће попунити, потписати и печатом оверити образац понуде.*
2. **Модел уговора** *мора бити потписана и оверена печатом**од стране овлашћеног лица понуђача или групе понуђача*
3. **Изјава о независној понуди** *Изјава мора бити потписана од стране овлашћеног лица сваког понуђача из групе понуђача и оверена печатом*
4. **Изјава о испуњености обавезних услова за учешће у поступку** *Изјава мора бити потписана од стране овлашћеног лица сваког понуђача из групе понуђача и оверена печатом*

***3. ВАЛУТА И НАЧИН НА КОЈИ МОРА ДА БУДЕ НАВЕДЕНА И ИЗРАЖЕНА ЦЕНА У ПОНУДИ***

Цена мора бити исказана у динарима, са и без пореза на додату вредност, са урачунатим свим трошковима које понуђач има у реализацији предметне набавке, с тим да ће се за оцену понуде узимати у обзир цена без пореза на додату вредност.

У понуђену цену понуђач мора укључити све евентуалне попусте.

Цена је фиксна и не може се мењати.

***4. ПОДАЦИ О ВРСТИ, САДРЖИНИ, НАЧИНУ ПОДНОШЕЊА, ВИСИНИ И РОКОВИМА ОБЕЗБЕЂЕЊА ИСПУЊЕЊА ОБАВЕЗА ПОНУЂАЧА***

Уговорне стране су сагласне да на дан потписивања овог уговора, као средство финансијског обезбеђења за добро извршење посла, Партнер 2. преда Партнеру 1.:банкарску гаранцију банке која послује на територији Републике Србије ради обезбеђења плаћања једногодишњег износа уговорене надокнаде`, уз изјаву којом се обавезује да ће такве гаранције доставити и за другу и трећу годину трајања уговора по њиховом отпочињању.

**5. ВРСТА КРИТЕРИЈУМА ЗА ДОДЕЛУ УГОВОРА, ЕЛЕМЕНТИ КРИТЕРИЈУМА НА ОСНОВУ КОЈИХ СЕ ДОДЕЉУЈЕ УГОВОР И МЕТОДОЛОГИЈА ЗА ДОДЕЛУ ПОНДЕРА ЗА СВАКИ ЕЛЕМЕНТ КРИТЕРИЈУМА**

Избор најповољније понуде ће се извршити применом критеријума највише гарантоване добити. Минимална загарантована добит коју понуђач може понудити Наручиоцу не може бити испод процењене вредности набавке. Понуде у којима минимална гарантована добит буде испод минимума ће се одбити као неприхватљиве.

**6. ЕЛЕМЕНТИ КРИТЕРИЈУМА НА ОСНОВУ КОЈИХ ЋЕ НАРУЧИЛАЦ ИЗВРШИТИ ДОДЕЛУ УГОВОРА У СИТУАЦИЈИ КАДА ПОСТОЈЕ ДВЕ ИЛИ ВИШЕ ПОНУДА СА ЈЕДНАКИМ БРОЈЕМ ПОНДЕРА ИЛИ ИСТОМ ПОНУЂЕНОМ ЦЕНОМ**

Уколико две или више понуда имају исту висину понуђене зарада, набавка ће се наставити у преговарачком поступку.

Наручилац задржава право да може у целости или делимично да обустави поступак набавке пре закључења уговора.

***5 ОБРАЗАЦ ПОНУДЕ***

Понуда бр \_\_\_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_\_\_\_\_\_ за набавку - **избор Партнера II у заједничком пружању услуга*,* Н број 53/2019**

***1)ОПШТИ ПОДАЦИ О ПОНУЂАЧУ***

|  |  |
| --- | --- |
| *Назив понуђача:* |  |
| *Адреса понуђача:* |  |
| *Матични број понуђача ( попуњава правно лице):* |  |
| *БПГ:* |  |
| *Порески идентификациони број понуђача (ПИБ)( попуњавају понуђачи којима је додељен овај број) :* |  |
| *Име особе за контакт:* |  |
| *Електронска адреса понуђача (е-маил):* |  |
| *Телефон:* |  |
| *Телефакс:* |  |
| *Број рачуна понуђача и назив банке:* |  |
| *Лице овлашћено за потписивање уговора* |  |

* 1. **ОПИС ПРЕДМЕТА НАБАВКЕ: избор Партнера II у заједничком пружању услуга**

|  |  |  |  |  |  |
| --- | --- | --- | --- | --- | --- |
| Назив | Укупно месеци | Партнер II гарантује Партнеру I накнаду на месечном нивоу без ПДВ-а у следећем износу | Партнер II гарантује Партнеру I накнаду на месечном нивоу са ПДВ-ом (20%) у следећем износу | Партнер II гарантује Партнеру I накнаду на годишњем нивоу без ПДВ-а у следећем износу | Партнер II гарантује Партнеру I накнаду на годишњем нивоу са ПДВ-ом (20%) у следећем износу |
| **Заједничко пружању услуга** | 12 |  |  |  |  |
| Рок и начин плаћања | | | Партнер 2 се обавезује да ће месечну надокнаду, плаћати у року од 8 /осам/ календарских дана од пријема фактуре, за текући месец на текући рачун Партнера 1. бр.840-1736666-97. | | |
| Рок важења понуде | | | 30 дана | | |

Датум Понуђач

М. П.

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***Напомене:***

*Образац понуде понуђач мора да попуни, овери печатом и потпише, чиме потврђује да су тачни подаци који су у обрасцу понуде наведени. Уколико понуђачи подносе заједничку понуду, група понуђача може да се определи да образац понуде потписују и печатом оверавају сви понуђачи из групе понуђача или група понуђача може да одреди једног понуђача из групе који ће попунити, потписати и печатом оверити образац понуде.*

***6 МОДЕЛ УГОВОРА***

**УГОВОР**

**О ЗАЈЕДНИЧКОМ ПРУЖАЊУ УСЛУГА**

Закључен у Новом Саду, дана \_\_\_\_\_11.2019. године између:

1.) **Пољопривредног факултета** Универзитета у Новом Саду, Трг Доситеја Обрадовића 8, мат. број 08608369, ПИБ 100239025, који заступа декан проф.др Недељко Тица (у даљем тексту: Партнер 1), с једне стране, и

2.) **\_\_\_\_\_\_\_\_\_\_\_\_\_\_\_\_\_\_**из **\_\_\_\_** , ПИБ \_\_\_\_\_\_\_\_\_\_\_\_\_\_, МБ \_\_\_\_\_\_\_\_\_\_\_\_, који заступа директор \_\_\_ (у даљем тексту: Партнер 2.), с друге стране.

Заједнички назив: уговорне стране.

Члан 1.

Уговорне стране закључењем овог уговора регулишу међусобне односе, права и обавезе ради заједничког пружања услуга.

Уговорне стране сагласно констатују да су регистровани за обављање посла који је предмет овог Уговора.

Члан 2.

У циљу заједничког пружања услуга, Партнер 1. улаже право коришћења простора површине 183,26 м2, у приземљу свог објекта, који у природи представља: студентски део ресторана са припремном кухињом, салом за прање судова, магацин и тоалетним делом, вентилационим системом (филтер хауба, паровук и вентилатор са спољним одводом) **за намену**: студентски ресторан-кантина, ради продаје пецива, брзе хране, безалкохолних пића и млечних производа,

Члан 3.

У циљу заједничког пружања услуга, Партнер 2. обезбеђује опрему која испуњава техничке и санитарно-хигијенске услове за уређење и опремање објекта за обављање делатности из члана 2.овог уговора.

Спецификација опреме из става 1.овог члана је саставни део овог уговора,

Члан 4

Осим опреме, Партнер 2 у циљу заједничког пружања услуга обезбеђује потребну радну снагу, адекватног образовног профила и броја и која поседује одговарајуће дозволе и сертификате неопходне за рад са храном.

Члан 5.

Све активности око отпочињања реализације овог уговора, обе уговорне стране ће извршити најкасније до 23.11.2019. године.

Члан 6.

Уколико једна уговорна страна не испуни своје обавезе у погледу улагања у остварење заједничког пружања услуга у целини у уговореном року, нити у року од седам дана по примљеној писменој опомени партнера, друга уговорна страна која је испунила своје уговорне обавезе има право да раскине овај уговор и да захтева накнаду штете због неизвршења уговора.

Члан 7.

**Партнеру 1. на име у чешћа у заједничком пружању услуга припада укупна надокнада у износу од \_\_\_\_\_\_\_\_\_\_\_\_\_\_\_\_\_\_\_\_\_ динара месечно, без ПДВ-а.**

Партнер 2 се обавезује да ће надокнаду, из става 1. овог члана, плаћати у року од 8 /осам/ календарских дана од пријема фактуре, за текући месец на текући рачун Партнера 1. бр.840-1736666-97.

**Партнеру 2. на име учешћа у заједничком пружању услуга припада надокнада у висини оствареног месечног прихода из делатности која је предмет овог уговора, умањена за износ надокнаде из става 1. овог члана.**

Члан 8.

Партнер 2. се обавезује да ће за време трајања овог уговора предузимати све потребне мере очувања вредности и заштите имовине која припада Партнеру 1.

Према имовини из претходног става Партнер 2. ће поступати са пажњом доброг привредника.

Трошкови преправки, адаптације, текућег и инвестиционог одржавања, привођења простора намени, падају на терет Партнера 2. без права потраживања од Партнера 1. и исти се могу вршити само уз писану сагласност Партнера 1.

Уколико у току трајања овог уговора дође до оштећења или уништења имовине Партнера 1. Партнер 2. се обавезује да му одмах, без одлагања накнади сву насталу штету.

Члан 9.

Партнер 2. преузима на себе обавезу осигурања затечене имовине и лица која су код њега радно ангажована.

Партнер 2 преузима у целости на себе обавезу спровођења забране пушења у предметном простору, у свему сагласно Закону о заштити становништва од изложености дуванском диму, као и сношење санкција за неправилности у спровођењу тог Закона.

Партнер 2. преузима у целости на себе обавезу спровођења мера и активности на противпожарној заштити предметног простора, у свему сагласно Закону о заштити од пожара, као и шестомесечне дезинфекције, чишћења, одмашћивања и сервисирања система вентилације и климатизације од стране стручне и технолошки опремљене фирмео чему ће водити прописану евиденцију.

Партнер 2 преузима у целости на себе обавезу спровођења мера за заштиту здравља и бебедности на раду, у свему сагласно Закону о безбедности и здрављу на раду.

Партнер 2 преузима у целости на себе обавезу обезбеђења руковања храном, односно њену прераду, припрему, складиштење, на месту продаје или испоруке потрошачу, делатност припреме и послуживања хране, у свему сагласно Закону о безбедности хране.

Члан 10.

Овај уговор уговорне стране закључују на 3 године.

Уколико по истеку рока из претходног става уговорне стране наставе са извршењем обавеза, сматра се да је овај уговор прећутно продужен на нови трогодишњи период.

Члан 11.

Овај уговор може бити раскинут у следећим случајевима:

– када у току пословне године, не рачунајући годину у којој је уговор закључен, настану губици у заједничком пружању услуга;

– ако нека уговорна страна не извршава или нередовно извршава уговорне обавезе и после писмене опомене друге стране;

– ако нека уговорна страна падне у стечај или ако над њом буде отворен поступак ликвидације;

Члан 12.

Страна која раскида овај уговор обавештава о томе другу уговорну страну препорученим писмом.

У случају раскида овог уговора, права уговорних страна стечена пре раскида не могу се умањивати.

Члан 13.

Уговорне стране могу споразумно раскинути овај уговор у случају промењених околности.

Уколико се током трајања овог уговора битно промене тржишни или други услови пословања у односу на оне који су постојали у време закључења уговора, стичу се услови за споразумни раскид уговора.

Члан 14.

Овај уговор може бити и једнострано раскинут услед промењених околности, ако се под њиховим дејством једној страни изузетно погоршају услови у погледу остварења добити или сношења ризика.

Члан 15.

Измене и/или допуне овог уговора могуће су сагласном вољом уговорних страна и у писменој форми.

Члан 16.

Након престанка овог уговора Партнер 2. је дужан да се исели са свим лицима и опремом коју је унео у простор из члана 2. овог уговора и да га преда Партнеру 1. у стању у коме га је примио и са инвентаром какав је примио.

Члан 17.

Уговорне стране су сагласне да на дан потписивања овог уговора, као средство финансијског обезбеђења за добро извршење посла, Партнер 2. преда Партнеру 1.:банкарску гаранцију банке која послује на територији Републике Србије ради обезбеђења плаћања једногодишњег износа уговорене надокнаде`, уз изјаву којом се обавезује да ће такве гаранције доставити и за другу и трећу годину трајања уговора по њиховом отпочињању,

Члан 18.

Евентуални спор из овог уговора решаваће суд у Новом Саду.

Члан 19.

Овај уговор је сачињен у четири истоветна примерка, од којих обе уговорне стране добијају по два примерка.

ЗА ПАРТНЕРА 2. ЗА ПАРТНЕРА 1.

***7 ОБРАЗАЦ ИЗЈАВЕ О НЕЗАВИСНОЈ ПОНУДИ***

У складу са чланом 26. Закона, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(Назив понуђача)

даје:

**ИЗЈАВУ**

**О НЕЗАВИСНОЈ ПОНУДИ**

Под пуном материјалном и кривичном одговорношћу потврђујем да сам понуду у поступку јавне набавке - **избор Партнера II у заједничком пружању услуга,** **53/2019** поднео независно, без договора са другим понуђачима или заинтересованим лицима.

|  |  |  |
| --- | --- | --- |
| Датум: | М.П. | Потпис понуђача |
|  |  |  |

***8 ОБРАЗАЦ ИЗЈАВЕ О ИСПУЊАВАЊУ УСЛОВА ЗА УЧЕШЋЕ У ПОСТУПКУ НАБАВКЕ НА КОЈИ СЕ ЗАКОН О ЈАВНИМ НАБАВКАМА НЕ ПРИМЕЊУЈЕ***

**ИЗЈАВА ПОНУЂАЧА**

**О ИСПУЊАВАЊУ УСЛОВА ЗА УЧЕШЋЕ У ПОСТУПКУ НАБАВКЕ НА КОЈИ СЕ ЗАКОН О ЈАВНИМ НАБАВКАМА НЕ ПРИМЕЊУЈЕ**

Под пуном материјалном и кривичном одговорношћу, као заступник понуђача, дајем следећу

**И З Ј А В У**

Понуђач  *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* у поступку набавке - **избор Партнера II у заједничком пружању услуга**, 53/2019 испуњава све услове дефинисане конкурсном документацијом за предметну набавку, и то:

1. Понуђач је регистрован код надлежног органа, односно уписан у одговарајући регистар;
2. Понуђач и његов законски заступник односно носилац (за физичка лица регисрована пољопривредна газдинства) нису осуђивани за неко од кривичних дела као члан организоване криминалне групе, да није осуђиван за кривична дела против привреде, кривична дела против животне средине, кривично дело примања или давања мита, кривично дело преваре;
3. Понуђач је измирио доспеле порезе, доприносе и друге јавне дажбине у складу са прописима Републике Србије

Место:\_\_\_\_\_\_\_\_\_\_\_\_\_ Понуђач:

Датум:\_\_\_\_\_\_\_\_\_\_\_\_\_ М.П. \_\_\_\_\_\_\_\_\_\_\_\_\_\_\_\_\_\_\_\_\_

***Напомена:******Уколико понуду подноси група понуђача,*** *Изјава мора бити потписана од стране овлашћеног лица сваког понуђача из групе понуђача и оверена печатом.*